google/wiki40b huggingface dataset:
गिल्ली डंडा

गिल्ली डंडा पूरे भारत में काफी प्रसिद्ध खेल है। इसे सामान्यतः एक बेलनाकार लकड़ी से खेला जाता है जिसकी लंबाई बेसबॉल या क्रिकेट के बल्ले के बराबर होती है। इसी की तरह की छोटी बेलनाकार लकड़ी को गिल्ली कहते हैं जो किनारों से थोड़ी नुकीली या घिसी हुई होती है।
खेल का उद्देश्य डंडे से गिल्ली को मारना है। गिल्ली को ज़मीन पर रखकर डंडे से किनारों पर मारते हैं जिससे गिल्ली हवा में उछलती है। गिल्ली को हवा में ही ज़मीन पर गिरने से पहले फिर डंडे से मारते हैं। जो खिलाड़ी सबसे ज्यादा दूर तक गिल्ली को पहुँचाता है वह विजयी होता है।
इस खेल के लिये कम से कम दो खिलाड़ियो की आवश्यकता होती है। खेल प्रारम्भ करने के लिये पहले। जमीन पर एक छोटा सा लम्बा गड्ढा करते है। फिर उस पर गिल्ली रख कर डन्डे से उछालते है। यदि सामने खड़ा खिलाड़ी गिल्ली को हवा मे ही पकड़ लेता है तो खिलाड़ी हार जाता है किन्तु यदि ऐसा नही होता तो सामने खड़ा खिलाड़ी गिल्ली को डन्डे पर मारता है जो कि जमीन के गड्ढे पर रखा होता है, यदि गिल्ली डंडे पर लग जाती है तो खिलाड़ी हार जाता है अन्यथा पहला खिलाड़ि फिर गिल्ली को दन्दे से उसके किनारे पर मारता है जिससे गिल्ली हवा मे उछलती है, इसे फिर दन्दे से मारते है और गिल्ली को दूर फेकने को प्रयास करते है। यदि गिल्ली को हवा मे लपक लिया जाये तो खिलाड़ी हार जाता है, अन्यथा दुसरा खिलाड़ी गिल्ली को वही से दन्दे पर मारता है, दन्दे पर लगने की स्थिति मे दूसरे की बारी आती है। यदि गिल्ली को मारते समय डंडा जमीन से छू जाता है तो खिलाड़ी को गिल्ली को एस प्रकार मारना होता है कि उसका डंडे वाला हाथ उसके एक पैर के नीचे रहे। इसे हुच्चको कहते है। गिल्ली को किनारे से मारने का प्रत्येक खिलाड़ी को तीन बार मौका मिलता है। इस खेल मे अधिकतम खिलाड़ियो कि सन्ख्या निर्धारित नही होती है।

सावधानी

इस खेल में आँख में चोट लगने की संभावना रहती है। अत: यह खेल बहुत ही सावधानीपूर्वक खेलना चाहिए।
महामुद्रा

महामुद्रा (तिब्बती: Chagchen, Wylie: phyag chen, contraction of Chagya Chenpo, Wylie: phyag rgya chen po) पश्चातवर्ती भारतीय तथा तिब्बती बौद्ध परम्परा का एक अति महत्वपूर्ण शब्द है ।

महामुद्रा करने का समय

महामुद्रा को प्रातः स्नान के बाद खाली पेट करना चाहिए। प्रारंभ में दोनों पैरों से इसे 3-3 बार करना चाहिए फिर लोग अपनी क्षमता के अनुसार प्राणायाम की संख्या को बढ़ाते रह सकते हैं।
ईवान

इवान या इय्वान (फारसी: अय्वान) किसी मेहराबी छत वाले हॉल या दालान को कहते हैं, जिसकी एक तरफ पूरी तरह खुली होती है, तथा अन्य तीन ओर दीवारें इत्यादि हो सकती हैं।
इवान, फारस के सस्सानिड वास्तुकला के पहचान रहे हैं, जिन्हें बाद में इस्लामी वास्तुकला में स्थान मिला। इस बदलाव को अपनी पूर्ण ऊँचाई मिली जब सेल्जुकी तुर्क युग आया, जिसमें कि इवान इस्लामी वास्तुकला के मूलभूत इकाई बन गए।
प्रारूपिकतया, इवान एक केन्द्रीय प्रांगण में खुलते थे, जिन्हें कि निजी एवं सार्वजनिक निर्माणों में प्रयोग किया जाता था।e.
वैशाख शुक्ल द्वितीया

वैशाख शुक्ल द्वितीया  भारतीय पंचांग  के अनुसार द्वितीय माह की द्वितीय तिथि है, वर्षान्त में अभी ३२८ तिथियाँ अवशिष्ट हैं।
विमानक्षेत्र सन्दर्भ बिन्दु

विमानक्षेत्र सन्दर्भ बिन्दु (एयरोड्रोम रेफ़रेन्स पाइन्ट ए.आर.पी) किसी विमानक्षेत्र का केन्द्र बिन्दु होता है। यह प्रयोगनीय उड़ानपट्टियों के ज्यामितीय केन्द्र बिन्दु पर स्थित होता है। एआरपी की गणना उड़ानपट्टियों के छोर के निर्देशांकों के भारित मान के औसत से की जाती है।
अंतरराष्ट्रीय स्तर पर, एक हवाई अड्डे के संदर्भ बिंदु की परिभाषा अन्तर्राष्ट्रीय नागर विमानन संगठन के अनुलग्नक 14, के अनुसार होती है जिसमें निम्न सम्मिलित हैं:
2.2.1 किसी विमानक्षेत्र के लिये सन्दर्भ बिन्दु की स्थापना होनी चाहिये। 
2.2.2 विमानक्षेत्र सन्दर्भ बिन्दु हवाई अड्डे के आरम्भिक या नियोजित ज्यामितीय केन्द्र के निकट्स्थ होना चाहिये और यथासंभव प्रथम स्थापित स्थान पर ही बना रहना चाहिये।
2.2.3 विमानक्षेत्र सन्दर्भ बिन्दु की स्थिति का नाप/गणना अंश(डिग्री), मिनट एवं सेकण्ड्स में कर के वैमानिकी सूचना सेवा प्राधिकरण को सूचित करनी चाहिये।
नंबर-सिर-साथ में

नंबर-सिर-साथ में अवलोकन

एक सहकारी सीखने की रणनीति सामग्री सीखने के लिए प्रत्येक व्यक्ति के छात्र रखती है। छात्रों में समूह विभाजित कर रहे हैं और प्रत्येक छात्र (प्रत्येक समूह में अधिकतम संख्या एक से) एक नंबर दिया जाएगा। उदाहरण के लिए: • शिक्षक सभी छात्रों के लिए एक आम सवाल देता है। • छात्र अपने जवाब नीचे इस सवाल का जवाब और कलम के लिए सोचने के लिए समय दिया जाएगा • वे सिर एक साथ रखा और आम सहमति तक चर्चा करेंगे उसके बाद • शिक्षक यादृच्छिक पर एक नंबर का चयन • गिने छात्रों को विषय के बारे में अलग अलग विचार और विरोधाभासों के साथ जवाब और है कि अपने महत्वपूर्ण सोच में सुधार करने में मदद मिलेगी।

विषय

शिक्षार्थियों समाधान प्राप्त करने के लिए समस्या को दिया जाता है और वे एक साथ उनके सिर रख दिया और अंत में भी समस्या के लिए संभव जवाब पैदा करते हैं और पता लगाने। जब एक साथ नंबर सिर का उपयोग करने? विषय सामग्री के विशाल है और बातचीत अधिमानतः छोटे समूहों में किया जाना चाहिए विभिन्न विचारों के माध्यम से जाने की जरूरत है निष्कर्ष और विषय के लिए आने के लिए आवश्यक है जब यह प्रयोग किया जा सकता है।

यह कैसे उपयोगी है

• पारंपरिक विधि से प्रभावी • बढ़ावा छात्र बातचीत सकारात्मक • कि प्रस्तुत समस्या के बारे में अधिक का पता लगाने में मदद करता है के बारे में चर्चा करने के लिए एक साथ आ रहा है और अधिक से अधिक दो प्रमुख हैं। • शिक्षक के रूप में कोई पक्षपात जवाब देखने के लिए बेतरतीब ढंग से नंबर लेने • उज्ज्वल द्वारा बराबर की भागीदारी के साथ ही धीमी शिक्षार्थियों • यह छात्रों को तुरंत गहराई में लगता है कि एक त्वरित विचारक जा रहा है की समस्या के लिए एक समाधान के साथ आ कर • टीमें बुक से एक भी सबक के लिए और तदर्थ पर बनते हैं।

कमियां

• बहुत समय लगेगा • उचित योजना शिक्षकों के रूप में की आवश्यकता है • शिक्षार्थी के बीच तत्परता के फाइंडिंग कानून चुनौतीपूर्ण होगा।

सारांश

नंबर सिर एक साथ चर्चा कर रहा है और गहराई में , यह सोच कर , बांटने की खोज करते हुए छात्रों को सीख सकते हैं जहां सहकारी सीखने है। यह योजना , फार्म टीमों , सवाल डाल दिया , नंबर आवंटित एक साथ सिर के लिए कॉल और संख्या उत्तरदाता पर फोन के होते हैं। मेरे हिसाब से यह इस पर आधारित है के रूप में शिक्षण अधिगम प्रक्रिया में सहायक रणनीति है: गंभीर सोच जागरूकता अन्वेषण शीघ्र विचार का कौशल तुलना और (अन्य अध्यक्षता संख्या के साथ ) इसके विपरीत समाधान ढूँढना
चार्ल्स फिल्मोर

चार्ल्स. जे. फिल्मोर (जन्म : सन् १९२९) अमरिकी भाषावैज्ञानिक हैं जो कैलिफोर्निया विश्वविद्यालय, बर्कली में प्राध्यापक हैं।

जीवनी

चार्ल्स. जे. फिल्मोर का जन्म सन् 1929 ई. में हुआ था जो कैलिफोर्निया विश्वविद्यालय, बेर्किले में भाषाविज्ञान विभाग में प्रोफेसर थे। इन्होंने सन् 1961 ई. में मिशिगन विश्वविद्यालय से पी-एच.डी की उपाधि ग्रहण की। लगभग दस वर्षों तक ये ओव्यो स्टेट युनिवर्सिटी और एक वर्ष तक स्टैन्फोर्ड विश्वविद्यालय में CABS (Center for Advanced Study in the Behavoiural Science) से जुड़े रहने के उपरांत सन् 1961 ई. में भाषाविज्ञान के बेर्किले विभाग से संलग्न रहे।
फिल्मोर का प्रभावशाली कार्यक्षेत्र वाक्य-विन्यास (Syntax) और कोशीय अर्थविज्ञान (Lexical Semantics) रहा है। इन्होंने अपना शोध मुख्यतः वाक्य-विन्यास और कोशीय अर्थविज्ञान के प्रश्नों पर केन्द्रित किया तथा अर्थ के भाषिक रूप एवं पदार्थ व इसके प्रयोग के बीच के परस्पर संबंधों पर बल दिया। इनका संपूर्ण शोध अर्थविज्ञान के आधारभूत महत्त्व और वाक्य-विन्यास एवं रूपप्रक्रियात्मक दृश्यमान में इसकी अभिप्रेरक भूमिका को प्रदीप्त करने में रहा।
इनका तत्कालीन कार्य पॉल.के. एवं जॉर्ज लैकॉफ के सहयोग में संरचनात्मक व्याकरण के सिद्धांतों को सामान्यीकृत करने में रहा। इस कार्य के द्वारा एक ऐसी शोध परियोजना निर्देशित हो रही थी जिसमें इन सिद्धांतों के द्वारा वाक्य-विन्यासक्रमी, कोशीय विश्लेषण और जापानी पाठ का अनुवाद इंटरनेट पर उपलब्ध हो सके। इस कार्य में इनके साथ अन्य विद्यार्थी जैसे- लॉस माइकल, क्रीस जॉनसन, लेन टालमी और इव स्वीटसर भी सम्मिलित थे।
इनका वर्तमान कार्य कंप्युटेशनल कोशनिर्माण क्षेत्र से संबंधित विभिन्न परियोजनाओं पर है जिसमें एक प्रमुख परियोजना “बंध जाल” (Frame Net) नाम से प्रसिद्ध है जो अंग्रेजी शब्द-संग्रह (Lexicon) का एक विस्तृत ऑनलाईन विवरण है। इस परियोजना में प्रत्येक शब्दों का विवरण उनके द्वारा निर्मित “बंधों” की शब्दावली में दिया गया है। इसके आंकड़ों को अर्थीय और वाक्यीय संबंधों पर टिप्पणी करने हेतु “ब्रिटिश राष्ट्रीय कार्पस (British national corpus)” से इकठ्‍ठा किया गया है तथा इसे कोशीय मदों (Lexical items) और बंधों द्वारा संगठित डाटाबेस में संग्रहित किया गया है।
यह परियोजना इंटरनेशनल जर्नल ऑफ लेक्सिकोग्राफी (Internetional Journal of Lexicography) के सोलहवें भाग (Issue 16) से प्रभावित है जो संपूर्ण रूप से इस कार्य के लिए समर्पित था। इसके साथ ही यह समानांतर चल रहे परियोजनाओं से भी प्रेरित है, जो अन्य भाषाओं जिसमें स्पेनिश, जर्मन और जापानी सम्मिलित है, में संलग्न है।

कार्य

अपने जीवनकाल में भाषाविज्ञान और कंप्युटेशनल भाषाविज्ञान पर दिए गए इनके मौलिक विचारों का संग्रह निम्नलिखित रूप में प्रस्तुत है :-
“The Case for Case” (1968).
“Frame semantics and the nature of language” (1976)
“Frame semantics” (1982). In Linguistics in the Morning Calm.
“Starting where the dictionaries stop: The challenge for computational lexicography.” (1994). .
Lectures on deixis (1997).
“Towards a frame-based lexicon: the case of risk”
“Corous linguistics” vs “Computer-aided armchair linguistics.” Directions in corpus. Linguistics. 1992
“Humor in academic discourse.” Its What going on Here?
इस प्रकार यह देखा जाता है कि फिल्मोर ने मात्र भाषा के संरचनात्मक पक्ष पर ही बल नहीं दिया अपितु संरचना की व्यवस्था से प्रस्तुत अर्थ पर भी बल दिया जिससे भाषाविज्ञान के अध्ययन में नया अयाम जुड़ा।
ऐसे करो ना विदा

पटकथा

रेवा एक गाँव की सीधी साधी लड़की रहती है, जिसकी कुछ दिनों में शादी होने वाली रहती है। लेकिन राजकुमार आर्यमान उसका बलात्कार कर लेता है। जब इस बात का पता रानी को चलता है तो वह अपने बड़े पुत्र राजकुमार यशवर्धन से रेवा का विवाह करा देती है। रेवा उस परिवार में रहने की कोशिश करती है और यशवर्धन भी अपनी पत्नी में अपने लिए प्यार जगाने और उसका विश्वास जीतने का प्रयास करता है।
सरोजिनी नगर

सरोजिनी नगर बाजार एक बडी सरोजिनी नगर सरकारी आवासीय कालोनी हेतु स्थानीय बाजार बनाया गया था। यह कालोनी सरकारी आवासीय कालोनी है, जो कि भारत की केन्द्र सरकार के कनिष्ठ अधिकारी वर्ग हेतु सन १९५० में बनाई गई थी। १९६० पर्यन्त यह क्षेत्र विनय नगरके नाम से जाना जाता था। फिर बाद में विनय नगर के च्हार भाग कर दिए गए थे, उत्तर में लक्ष्मीबाई नगर, दक्षिण में किदवई नगर - पश्चिम, पूर्व में सरोजिनी नगर व पश्चिम में नेताजी नगर। 
यह नाम प्रसिद्ध स्वतन्त्रता सेनानी श्रीमती सरोजिनी नायडू के नाम पर दिया गया था।
नट हैमसन

जीवन-परिचय

नट हैमसन का जन्म पूर्वी नार्वे के लोय नामक स्थान पर 4 अगस्त 1859 में हुआ था। इनका पूरा नाम नट पेडरसन हैमसन (Knut Pedersen Hamsun; अन्य उच्चारण- नुत पेदरसन हामज़ुन) था। इनके घराने में कारीगरी का काम हुआ करता था, जिन्हें भारतवर्ष में ठठेरा कहा जाता है। जब हैमसन 4 वर्ष के ही थे तभी उनका परिवार वहाँ का पहाड़ी प्रदेश छोड़कर लोफोडेम द्वीप, नॉर्थलैंड चला गया। वहीं के वन्य दृश्य और मछुआरों के कठोर कार्य को देखते-देखते बालक हैमसन ने युवावस्था प्राप्त की। हैमसन को शिक्षा की तीव्र अभिलाषा थी परंतु उसके पूर्व ही उन्हें जीवन के कठोर यथार्थ का सामना करना पड़ा। उन्हें बोडों में जूते बनाने का काम भी सीखना पड़ा था। इसके बावजूद हैमसन निराश नहीं हुए और पढ़ने-लिखने की ओर बराबर ध्यान रखते रहे। अपने संघर्षपूर्ण जीवन में अमेरिका-निवास के दिनों में हैमसन को घोड़ागाड़ी भी हाँकना पड़ा था। इसके सिवा मजदूरी, मोदी की दुकान पर मुहर्रिर का काम तथा फिर व्याख्यान देने का काम भी उन्होंने किया था। जब उन्हें नोबेल पुरस्कार मिला तो अनेक अमेरिकन पत्रों ने बड़े-बड़े शीर्षक देकर यह समाचार छापा था कि घोड़ा गाड़ी हाँकने वाले को नोबेल पुरस्कार। हलाँकि यह तथ्य ध्यान देने योग्य है कि जब हैमसन घोड़ा गाड़ी चलाते थे तब भी उन की जेब में कविता की कोई न कोई पुस्तक रहती थी। साहित्य के प्रति इसी अटूट अभिरुचि ने उन्हें शिखर तक पहुँचाया।

रचनात्मक परिचय

हैमसन की पहली रचना एक कविता थी - मीटिंग अगेन - जो सन् 1878 में प्रकाशित हुई थी। 1890 में इनका पहला उपन्यास हंगर (भूख) प्रकाशित हुआ, जिससे इनकी पहचान बननी शुरू हुई। इनकी सर्वाधिक महत्वपूर्ण रचना ग्रोथ ऑफ द साॅयल का प्रकाशन 1917 में हुआ, जिसने इनको यूरोप तथा अमेरिका में प्रसिद्ध कर दिया। इसी रचना पर हैमसन को नोबेल पुरस्कार प्रदान किया गया था। अमेरिका के विख्यात आलोचक वरसेस्टर ने लिखा है कि ग्रोथ ऑफ द साॅयल हैमसन की सर्वश्रेष्ठ रचना है और यह अमेरिका तथा अन्य देशों में बहुत अधिक पढ़ी गयी है। यद्यपि इसके देश-काल तथा पात्र एकस्थानीय हैं, फिर भी इसका प्रतिपादित विषय सार्वभौम है और समस्त मनुष्य जाति पर लागू होता है।
हैमसन की रचनाओं में जोरदार रूप से तथ्यात्मक चित्रण पाया जाता है। इसके साथ ही उन्होंने जीवन के दार्शनिक पहलू और समाज की अंतर्शक्ति की ओर भी पर्याप्त ध्यान दिया है।
मराठवाड़ा

मराठवाडा भारत के महाराष्ट्र प्रदेश का एक एक क्षेत्र हैं। यह क्षेत्र महाराष्ट्र के औरंगाबाद विभाग के जिलो को मिला कर बनता हैं।
नक्षत्र

आकाश में तारा-समूह को नक्षत्र कहते हैं। साधारणतः यह चन्द्रमा के पथ से जुड़े हैं, पर वास्तव में किसी भी तारा-समूह को नक्षत्र कहना उचित है। ऋग्वेद में एक स्थान पर सूर्य को भी नक्षत्र कहा गया है। अन्य नक्षत्रों में सप्तर्षि और अगस्त्य हैं।
नक्षत्र सूची अथर्ववेद, तैत्तिरीय संहिता, शतपथ ब्राह्मण और लगध के वेदांग ज्योतिष में मिलती है।
भागवत पुराण के अनुसार ये नक्षत्रों की अधिष्ठात्री देवियाँ प्रचेतापुत्र दक्ष की पुत्रियाँ तथा चन्द्रमा की पत्नियाँ हैं।

28वें नक्षत्र का नाम

28वें नक्षत्र का नाम अभिजित (Abhijit)(α, ε and ζ Lyrae - Vega - उत्तराषाढ़ा और श्रवण मध्ये)

राशि

जिस प्रकार चंद्रमा के पथ का विभाग किया गया है उसी प्रकार उस पथ का विभाग भी हुआ है जिसे सूर्य १२ महीनों में पूरा करता हुआ जान पड़ता है। इस पथ के १२ विभाग किए गए हैं जिन्हें राशि कहते हैं। जिन तारों के बीच से होकर चंद्रमा घूमता है उन्हीं पर से होकर सूर्य भी गमन करता हुआ जान पड़ता है; खचक्र एक ही है, विभाग में अंतर है। राशिचक्र के विभाग बड़े हैं जिनसें से किसी किसी के अंतर्गत तीन तीन नक्षत्र तक आ जाते हैं। ज्योतिषियों ने जब देखा कि बारह राशियों से सारे अंतरिक्ष के तारों और नक्षत्रों का निर्देश नहीं होता है तब उन्होंने और बहुत सी राशियों के नाम रखे। इस प्रकार राशियों की संख्या दिन पर दिन बढ़ती गई। पर भारतीय ज्योतिषियों ने खगोल के उत्तर और दक्षिण खंड में जो तारे हैं उन्हें नक्षत्रों में बाँधकर निर्दिष्ट नहीं किया।
रस्किन बॉण्ड

व्यक्तिगत जीवन

इनका जन्म 19 मई 1934 को हिमाचल प्रदेश के कसौली के एक फ़ौजी अस्पताल में हुआ था। वे अब्रे बॉण्ड और एरिथ क्लार्के के पुत्र हैं। बचपन में ही इनके पिता की मृत्यु मलेरिया से हो गई थी, तत्पश्चात इनकी परवरिश शिमला, जामनगर, मसूरी, देहरादून तथा लंडन में हुई। आज-कल वे अपने परिवार के साथ देहरादून जिला में रहते है। वे अग्रेज़ी मूल के लेखक हैं। उन्होने बिशप कॉटन नामक धर्मशाला में अभ्यास किया। उनकी बहन का नाम इलन बॉण्ड और भाई का नाम विल्यम बॉण्ड है।

फ़िल्में

उनकी रचना 'फ्लाइट ऑफ़ पिजन्स' (कबूतरों की उडान) और 'एंग्री रिवर' (अप्रसन्न नदी) नामक कई उपन्यास पर फ़िल्म का रूप ले चुकी हैं। फिल्म अभिनेता/निर्माता शशि कपूर और निर्देशक श्याम बेनेगल ने 80 के दशक में 'फ्लाइन ऑफ़ पिजन्स' पर ही 'जुनून' नाम से एतिहासिक-प्रेम आधारित फिल्म बनाई गई।  भारतीय फिल्म निर्देशक/निर्माता विशाल भारद्वाज ने उनकी रचना 'सुज़ैन सेवेन हसबैंड' पर ' ७ खून माफ़' जैसी रोमांटिक-थ्रिलर के साथ बाल-कथा 'द ब्लू अंब्रेला' नाम से भी हास्य-ड्रामा आधारित फिल्म बनाई।
हसन अल बसरी

जीवन परिचय

उनका जन्म मदीने में सन् 643 ई. में हुआ था और स्वर्गवास 11 अक्टूबर सन् 728 ई. को। उनकी मां हजरत मुहम्मद की पत्नी आयशा की परिचारिका थीं। हसन वास्तव में धनी थे और हीरे-जवाहरात का व्यवसाय करने वाले जौहरी थे। लेकिन उसे छोड़कर उन्होंने अपने लिए एक कष्टमय जीवन की राह चुनी।

दीक्षा

उन्होंने चौथे खलीफा हजरत अली से संन्यास की दीक्षा ली थी। वह अत्यंत त्यागी और भगवत्प्रेमी थे। लेकिन इसके साथ वह बहुत अच्छे कानून दां और कवि भी थे। उनकी वाणी का लोगों पर बहुत प्रभाव पड़ता था।
अत्तार ने उनके बारे में लिखा है कि वह बिल्कुल एकांत में रहते थे और किसी से भी उनकी कोई चाह नहीं थी। किसी ने भी उन्हें कभी हंसते हुए नहीं देखा था। उनके शिष्यों में सूफी भी थे और कट्टर मुसलमान भी। वह परमात्मा को सर्वातीत मानते थे, फिर भी उनका कहना था कि आत्मशुद्धि के द्वारा उसे पाया जा सकता है।
1997 दुबई टेनिस प्रतियोगिता

पुरुष एकल

थॉमस मस्टर ने  गोरान इवानिसेविच को 7–5, 7–6(3) से हराया।
पाल तारामंडल

पाल या वीला (अंग्रेज़ी: Vela) तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक नौका के पाल की आकृति बनाई जा सकती है। पाल हवा पकड़कर नौका धकेलने वाली चादर होती है, जिसे अंग्रेज़ी में "सेल" (sail) कहते हैं। "वीला" लातिनी भाषा में "पाल" के लिए शब्द है।
हाइड्रोजन आयन

vidhut avesh yukt atom ya atoms ke samuh ko ions kahte hai.dhanavesit ions ko dhanion kahate hai isme ek atom dwara ek ya adhik electron ko tyag dene se dhanion banta hai.jab ki rinavesit ions ko rinions kahte hai.isme ek atom dwara ek ya adhik electron ko accept karne se rinions bante hai. H+ aur Nh4+ dhanion adhatu se bne hai.  ex...NaCl me Na+ dhanions hai kyo ki Na ke atomic number 11 hota hai.is prakar uske k cell me 2e ,l cell me 8e aur m cell me 1e hota hai .
m cell me 1e ko tyag kar akriy gas neon jaisa electroik vinyas prapt karta hai.Cl- me atomic number 17 hota hai .
iske k,l,m cell me kramsah 2,
8,7 electron hote hai.isme 1e accept karke akriy gas argon ka electronik vinyas prapt hota hai.
शिव कुमार राई

शिव कुमार राई नेपाली साहित्य के मूर्धन्य भारतीय कथाकार-उपन्यासकर हैं। ये 1978 में साहित्य अकादमी पुरस्कार से सम्मानित हैं।
एल नीनो

ऊष्ण कटिबंधीय प्रशांत के भूमध्यीय क्षेत्र के समुद्र के तापमान और वायुमंडलीय परिस्थितियों में आये बदलाव के लिए उत्तरदायी समुद्री घटना को एल नीनो (अल नीनो या अल निनो) कहा जाता है। यह दक्षिण अमेरिका के पश्चिमी तट पर स्थित ईक्वाडोर और पेरु देशों के तटीय समुद्री जल में कुछ सालों के अंतराल पर घटित होती है। इससे परिणाम स्वरूप समुद्र के सतही जल का तापमान सामान्य से अधिक हो जाता है। इसका विस्तार ३° (3)°दक्षिण से १८° (18)°दक्षिण अक्षांश तक रहता है|

अर्थ

एल नीनो स्पैनिश भाषा का शब्द है जिसका शाब्दिक अर्थ है- छोटा बच्चा  इसे यह नाम पेरू के मछुआरों द्वारा बाल ईसा के नाम पर किया गया है क्योंकि इसका प्रभाव सामान्यतः क्रिसमस के आस-पास अनुभव किया जाता है।

इन्हें भी देखें

ला नीना
त्रिविष

बौद्ध दर्शन में राग, द्वेष और मोह को त्रिविष (तीन विष) कहा गया है।
लाहौर का इतिहास

लाहौर एशियाई राष्ट्र पाकिस्तान का दूसरा सबसे बड़ा महानगर है। नगर का दर्ज इतिहास हजारों वर्ष पुराना है। मूल रूप से पंजाब क्षेत्र की राजधानी और सबसे बड़े नगर के रूप में प्रसिद्ध लाहौर, इसकी बसावट के बाद से ही जैन, हिंदू, बौद्ध, यूनानी, मुसलमान, मुगल, अफगान, सिख, मराठा और अंग्रेजों समेत विभिन्न शक्तियों के अधीन रहा है, जिसने इस नगर को आधुनिक पाकिस्तान की सांस्कृतिक राजधानी बनाने में महत्वपूर्ण भूमिका निभाई है।

उत्पत्ति

मिथकीय वर्णनों के आधार पर एक पौराणिक कथाओं में कहा गया है कि लाहौर का नाम हिन्दू भगवान राम के पुत्र लव के नाम पर रखा गया था, जिन्होंने, मान्यतानुसार, इस नगर की स्थापना की थी। लाहौर दुर्ग में लव को समर्पित एक खाली मंदिर है। इसी प्रकार, उत्तरी लाहौर से होकर बहती रावी नदी का नाम भी हिन्दू देवी दुर्गा के सम्मान में रखा गया था।
प्रसिद्ध खगोलविद और भूगोलकार, टॉलमी ने अपनी पुस्तक जियोग्राफिया में लैबोकला नामक एक नगर का उल्लेख किया है, जो कि सिंधु नदी के मार्ग के बीच एक ऐसे क्षेत्र में स्थित है, जो बिदास्टिस या वितस्ता (झेलम), सांडबल या चंद्रभागा (चेनाब) , और एडिस या इरावती (रावि) नदियों के विस्तार में स्थित है।
लाहौर के बारे में सबसे पुराना प्रामाणिक दस्तावेज सन ९८२ में लिखा गया हुदुद-ए-आलम है। इसका अनुवाद व्लादिमीर फेडोरोविच मिनोरस्की द्वारा अंग्रेजी में किया गया था, जिसे १९२७ में लाहौर में प्रकाशित किया गया। इस दस्तावेज़ में, लाहौर को "प्रभावशाली मंदिरों, बड़े बाजारों और विशाल बागों" वाले एक छोटे से नगर के रूप में वर्णित किया गया है। इसके अतिरिक्त, दस्तावेज़ में दो प्रमुख बाजारों के आसपास बसे घरों, और उन्हें जोड़ती मिट्टी की दीवारों का भी उल्लेख है। मूल दस्तावेज वर्तमान में ब्रिटिश संग्रहालय में रखा हुआ है।

जैन विरासत

प्लूटार्क समेत कई अन्य विद्वानों का मत है कि जैन धर्म ही पंजाब में सबसे प्राचीन और मूल धर्म था। लाहौर जैन धर्म का सांस्कृतिक केंद्र था। प्लूटार्क द्वारा लिखी गई एक पुस्तक, लाइफ ऑफ अलेक्जेंडर में सिकंदर महान और जिम्नोसोफिस्ट नामक दिगंबर जैन संतों के बीच मुठभेड़ों का उल्लेख है। भब्र या भभ्र पंजाब क्षेत्र से एक प्राचीन व्यापारी समुदाय है, जो मुख्य रूप से जैन धर्म का अनुसरण करता है। इस समुदाय को भावदार या भावड़ा गचा से भी जुड़ा हुआ माना जाता है; जिससे जैन आचार्य कलाकाचार्य संबंधित थे। हो सकता है कि वे भाबरा शहर (३२° १३' ३०": ७३° १३') से निकले हों। शिलालेखों से पता चलता है कि भावड़ा गछ्वा १७ वीं शताब्दी तक उपस्थित थे। क्षेत्र के कुछ मुहल्लों में कई जैन मंदिर थे, जिस कारण उन्हें अभी भी थारी भाबरीन या गैली भबरीन कहा जाता है।
कुंजरकर्ण

कुञ्जरकर्ण, जावा का प्राचीन गद्य ग्रन्थ है जो 'कुंजरकर्ण' नामक यक्ष द्वारा कहा गया है। यह कथा महायान बौद्ध सम्रदाय पर आधारित है।
ताजुद्दीन औलिया

हज़रत बाबा सैय्यद ताजुद्दीन औलिया (जनवरी २७ , १८६१ – अगस्त १७, १९२५) नागपुर, महाराष्ट्र के सुप्रसिद्ध मुस्लिम संत थे।
लेंस फ्लेयर

लेंस फ्लेयर एक ऐसी घटना है जिसमें किसी लेन्स प्रणाली में किसी उज्ज्वल प्रकाश की प्रतिक्रिया से प्रकाश बिखर जाता है। इससे अक्सर अवांछनीय छवी का उत्पादन होता है। यह चित्र बनाने वाले तंत्र द्वारा स्वयं प्रकाश के बिखरने से होता है, जैसे कि लेंस में सामग्री की खामियों से होने वाले आंतरिक प्रतिबिंब और प्रकीर्णन के माध्यम से। उन लेन्सों में जिनमें बहुत सारी विशेषताएं हों (जैसे कि ज़ूम) अधिक से अधिक लेंस फ्लेयर प्रदर्शित करते हैं, क्योंकि उनमें बहुत सारे इंटरफेस होते हैं, जिस पर प्रकाश बिखरना आसान होता है।
रेडब्रिज बरो

लंदन बरो ऑफ़ रेडब्रिज (अंग्रेज़ी: London Borough of Redbridge, अन्तर्राष्ट्रीय ध्वन्यात्मक लिपि: [ˈɹɛdbɹɪdʒ]) एक लंदन का बरो है।
नरसिंह १

होयसल राजवंश का राजा।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
ताय विएत यूनिकोड खण्ड

ताय विएत एक यूनिकोड खण्ड है जिसमें निहित वर्णों का उपयोग ताय दाम, ताय दोन और थाय सोङ भाषाएँ लिखने के लिए किया जाता है।
लच्छू महाराज

लच्छू महाराज (१९०१-१९७८) लखनऊ से महान कथक नर्तक थे।
पर्ड्यू विश्वविद्यालय

पर्ड्यू विश्वविद्यालय (अंग्रेज़ी: Purdue University) इंडियाना, अमेरिका के पश्चिम लाफियेट में स्थित पर्ड्यू विश्वविद्यालय प्रणाली के छह परिसरों में सबसे प्रमुख विश्वविद्यालय है। इसकी स्थापना ६ मई १८६९ को विज्ञान, प्रौद्योगिकी और कृषि में अध्ययन एवं शोध हेतु लाफियेट व्यापारी जॉन पर्ड्यू से दानस्वरूप प्राप्त भूमि और राशि से उन्हीं के नाम पर एक भूमि अनुदान विश्वविद्यालय के रूप में इंडियाना महासभा द्वारा मोर्रिल्ल अधिनियम के अंतर्गत की गई। छह प्रशिक्षकों और ३९ छात्रों के साथ १६ सितंबर १८७४ को कक्षाएँ शुरू हुई। वर्तमान में, पर्ड्यू छात्र-नामांकन के मामले में इंडियाना के सभी विश्वविद्यालयों में दूसरे पायदान पर है। इसके अलावा संयुक्त राज्य अमेरिका के सभी सार्वजनिक विश्वविद्यालयों में से अंतरराष्ट्रीय विद्यार्थियों की दूसरी सबसे बडी आबादी पर्ड्यू में है।
पर्ड्यू २१० से भी अधिक अध्ययन क्षेत्रों में स्नातक एवं स्नातकोत्तर डिग्रियाँ प्रदान करता है। अमेरिकी उड्डयन के इतिहास में यह विश्वविद्यालय एक महत्वपूर्ण स्थान रखता है। सर्वप्रथम उड़ान प्रशिक्षण में शैक्षिक आकलन, वैमानिकी में प्रथम चतुर्वर्षीय स्नातक डिग्री व प्रथम विश्वविद्यालय विमानक्षेत्र (पर्ड्यू विश्वविद्यालय विमानक्षेत्र) यहीं पर स्थापित हुए। २०वीं शताब्दी के मध्य में विमानन कार्यक्रम का विस्तार करते हुए इसमें अंतरिक्ष उड़ानों को भी समाविष्ट कर लिया गया, जिसके चलते पर्ड्यू को उसका उपनाम मिला - क्रेडल ऑफ़ अस्त्रोनौट्स अर्थात् "अंतरिक्ष यात्रियों का पालना।" अब तक बाईस पर्ड्यू स्नातक अंतरिक्ष की यात्रा कर चुके हैं, जिनमें नील आर्मस्ट्रांग (चन्द्रमा पर चलने वाले पहले व्यक्ति), गस ग्रिस्सोम (मूल मेर्चुरी सेवेन अंतरिक्ष यात्री) व यूजीन सरनन (सबसे हाल में चंद्रमा पर चलने व्यक्ति) शामिल है।

इतिहास

१८६५ में इंडियाना महासभा ने मोर्रिल्ल भूमि-अनुदान महाविद्यालय अधिनियम, १८६२ का लाभ लेने के पक्ष में मतदान दिया और कृषि एवं तकनीकी में व्यसन एक संस्थान शुरू करने की योजना बनी। राज्य भर में विभिन्न समुदायों ने नए कॉलेज की स्थापना के लिए अपनी सुविधाओं और पैसों की पेशकश की। इनमें से इन्डियाना विश्वविद्यालय और वर्तमानकाल-कालीन बटलर विश्वविद्यालय में एक कृषि विभाग आरंभ करना कुछ लोकप्रिय प्रस्तावों में से रहे। १८६९ में टिप्पेकेनो काउंटी के प्रस्ताव में लाफियेट व्यापारी नेता एवं परोपकारी जॉन पर्ड्यू की ओर से १५०,००० अमेरिकी डॉलर, स्वयं काउंटी से ५०,००० डॉलर और स्थानीय निवासियों की १०० एकड़ (४० हेक्टेयर) भूमि सम्मिलित थे।
कुरमाली लोक-गीत

कुरमाली के प्रमुख लोकगीत

उधवा, ढप, बिहा, दमकच, सरहुल, नटुआ, डाइडधरा, जावा-करम, एधेइया, डाबका, बंदना, कुवांरी- झुपान आदि। साधारणतः कुरमाली के लोक-गीतों में प्रकृति का चित्रण प्रयाप्त मात्रा में मिलता है। करम गीतों में अंकुरोदय, पुनर्विवाह, कृषि-कर्म, हास्य-व्यंग्य, जीवन-यापन की पद्धिति का उल्लेख मिलता है। विवाह गीतों में कुरमाली संस्कृति, सामाजिक व्यवहार, खान-पान, दैनिक कर्म, रहन-सहन की छाप परिलक्षित होती है।
कुरमाली समाज में कन्या का महत्वपूर्ण स्थान है। जिस प्रकार वन की शोभा पुष्प है, उसी प्रकार घर की शोभा कन्या होती है।
कुरमाली के कुवांरी झुपान गीतों में जादू-टोना, तंत्र-मन्त्र एवं अंध-विश्वास का वर्णन मिलता है। डाइडधरा, ढप आदि गीतों में उच्च कोटि का दार्शनिक भाव झलकता है। वहीं डमकच गीतों में भाव-सौंदर्य के साथ-साथ हास्य का पुट भी मिलता है।
कुरमाली लोकगीतों में जीवन के विभिन्न पहलुओं का यथार्थ और सजीव चित्रण हुआ है।
हॉर्मुसजी एन.कामा

हॉर्मुसजी एन.कामा (अँग्रेजी:Hormusji N Cama), भारत की एक प्रमुख समाचार संस्था प्रेस ट्रस्ट ऑफ इंडिया (पीटीआई) के अध्यक्ष हैं। उन्होंने इस पद पर महेंद्र मोहन गुप्ता का स्थान लिया है। इसके पूर्व वे ‘बॉम्बे समाचार’ के निदेशक थे।
व्याध तारा

नाम का विवरण और अन्य भाषाएँ

व्याध तारे का पूरा नाम संस्कृत में "मृगव्याध" हुआ करता था जिसका मतलब है "हिरन का शिकारी"। इस नाम के साथ यह तारा रूद्र (शिवजी) का प्रतीक है। इसे संस्कृत में "लुब्धक" भी कहा जाता है, जिसका अर्थ भी "शिकारी" है। व्याध को अंग्रेज़ी में "सीरियस" (Sirius) या "डॉग स्टार" (Dog star) कहा जाता है। "व्याध ए" को "सीरियस ए" (Sirius A) और "व्याध बी" को "सीरियस बी" (Sirius B) कहा जाता है। "महाश्वान तारामंडल" को अंग्रेज़ी में "कैनिस मेजर" (Canis major) और मराठी में "बृहल्लुब्धक" कहा जाता है।